**Ministru kabineta rīkojuma projekta**

**„Par finanšu līdzekļu piešķiršanu Balvu novada pašvaldībai no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.2. Balvu novada pašvaldības 2019. gada 1. augusta vēstule Nr.BNP/2019/3.3/2380/N “Par līdzekļu piešķiršanu”.3. Balvu novada pašvaldības 2019. gada 1. augusta vēstule Nr.BNP/2019/3.3/2381/N. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Balvu novada pašvaldības iesniegto informāciju, 2019. gada 6. jūlijā notikušās viesuļvētras laikā nodarīti būtiski postījumi Balvu novada Bērzpils pagasta Golvaru kapsētā.Minētās viesuļvētras rezultātā tika bojāts Golvaru kapsētas žogs 61 m garumā, kapella – nojume (3x2 m), zvanu torņa jumtiņš (1x1 m), izgāzti un nolauzti 32 koki, kā arī 19 kokiem aizlauzti zari.Līdz ar to nepieciešams veikt bojāto žoga posmu demontāžu, stabu izlīdzināšanu, jauna cinkota žoga montāžu, bojātās nojumes un zvanu torņa jumta demontāžu ar būvgružu novākšanu, stabveida pamatu betonēšanu, jaunas nojumes izgatavošanu un uzstādīšanu, jauna zvanu torņa jumtiņa izgatavošanu un uzstādīšanu, lauzto un izgāzto koku izzāģēšanu un novākšanu, celmu frēzēšanu.Pamatojoties uz Balvu novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2019. gada 6. jūlijā notikušās viesuļvētras radīto postījumu novēršanu Balvu novada Bērzpils pagasta Golvaru kapsētā kopā ir nepieciešami finanšu līdzekļi 9 691 euro apmērā. Pašvaldība apņemas nodrošināt līdzfinansējumu 2 907 euro apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 6 784 euro apmērā.Vides aizsardzības un reģionālās attīstības ministrija (turpmāk – VARAM) no Balvu novada pašvaldības saņēma informāciju par 2019. gada 6. jūlija viesuļvētras laikā cietušajiem pieciem privātajiem mājokļiem un pašvaldības sniegto atbalstu iedzīvotājiem krīzes situācijā, saskaņā ar Sociālo pakalpojumu un sociālās palīdzības likuma 35. panta otro daļu un likuma “Par palīdzību dzīvokļa jautājumu risināšanā” 13. pantu un 27.2 panta piekto daļu.Balvu novada pašvaldība saskaņā ar 2015. gada 12. februāra saistošo noteikumu Nr.8/2015 “Par sociālās palīdzības pabalstiem Balvu novadā” (*redakcijā, kas ir spēkā ar grozījumiem, kas izdarīti ar 2019. gada 8. jūlijā saistošie noteikumi Nr.16/2019 “Grozījumi Balvu novada domes 2015. gada 12. februāra saistošajos noteikumos Nr.8/2015 “Par sociālās palīdzības pabalstiem Balvu novadā””*) 6.1. un 6.8. punktu ir izmaksājusi pabalstus 2019. gada 6. jūlija viesuļvētras laikā pieciem cietušajiem iedzīvotājiem mājokļa daļējai atjaunošanai par kopējo summu 7 525 euro apmērā.Saskaņā ar likuma “Par palīdzību dzīvokļa jautājumu risināšanā” 27.2 panta 31 daļu valsts atlīdzina pašvaldību izdevumus palīdzības sniegšanai dzīvojamās mājas īpašniekam tādas dzīvojamās mājas renovācijai, kurā likvidējamas terora akta, avārijas, stihiskas nelaimes vai citas katastrofas sekas, normatīvajos aktos par līdzekļu piešķiršanu neparedzētiem gadījumiem paredzētajā kārtībā un apmērā.Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 47.punktu pašvaldība nodrošina līdzfinansējumu radīto zaudējumu novēršanai ne mazāk kā 30 procentu apmērā.Līdz ar to no valsts budžeta programmas “Līdzekļi neparedzētiem gadījumiem” nepieciešami finanšu līdzekļi 5 268 euro apmērā, lai segtu izdevumus 70 procentu apmērā no pabalstiem, ko pašvaldība ir izmaksājusi atbilstoši saistošajiem noteikumiem 2019. gada 6. jūlijā notikušās viesuļvētras cietušajiem iedzīvotājiem mājokļa daļējai atjaunošanai, saskaņā ar Sociālo pakalpojumu un sociālās palīdzības likuma 35. panta otro daļu un likuma “Par palīdzību dzīvokļa jautājumu risināšanā” 13. pantu un 27.2 panta piekto daļu.Ministru kabineta rīkojuma projekts “Par finanšu līdzekļu piešķiršanu Balvu novada pašvaldībai no valsts budžeta programmas „Līdzekļi neparedzētiem gadījumiem”” paredz:1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt VARAM **6784 *euro*** pārskaitīšanai Balvu novada pašvaldībai, lai segtu izdevumus, kas saistīti ar 2019. gada 6. jūlijā notikušās viesuļvētras radīto postījumu novēršanu Balvu novada Bērzpils pagasta Golvaru kapsētā.
2. VARAM minēto finansējumu pārskaitīt Balvu novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2019. gada 6. jūlijā notikušās viesuļvētras radīto postījumu novēršanu Balvu novada Bērzpils pagasta Golvaru kapsētā.
3. Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” saskaņā ar likuma “Par palīdzību dzīvokļa jautājumu risināšanā” 27.2 panta 31 daļu un Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 47.punktu piešķirt VARAM finansējumu **5 268 euro** apmērā pārskaitīšanai Balvu novada pašvaldībai, lai segtu izdevumus 70 procentu apmērā no pabalstiem, ko pašvaldība ir izmaksājusi atbilstoši saistošajiem noteikumiem 2019. gada 6. jūlijā notikušās viesuļvētras cietušajiem iedzīvotājiem mājokļa daļējai atjaunošanai, saskaņā ar Sociālo pakalpojumu un sociālās palīdzības likuma 35. panta otro daļu un likuma “Par palīdzību dzīvokļa jautājumu risināšanā” 13. pantu un 27.2 panta piekto daļu.
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| *1* | *2* | *3* | *4* | *5* | *6* | *7* | *8* |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 |  +12 052 | 0  | 0  | 0  | 0  | 0  |
| 2.1. valsts pamatbudžets |  0 |  +12 052 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 |  -12 052 | 0  | 0  | 0  | 0  | 0  |
| 3.1. valsts pamatbudžets |  0 |  -12 052 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  +12 052 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 7460 Pārējie valsts budžeta uzturēšanas izdevumu transferti pašvaldībām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs J.Pūce

Vaivode, 66016749

solvita.vaivode@varam.gov.lv